CELEX: 32015D0749
Language: mt
Date: 2015-05-07 00:00:00
Title: Deċiżjoni ta' Implimentazzjoni tal-Kummissjoni (UE) 2015/749 tas-7 ta' Mejju 2015 li tħassar id-Deċiżjoni tal-Kummissjoni 2007/410/KE dwar miżuri kontra d-dħul u t-tixrid fi ħdan il-Komunità tal-Vajrojd tat-tuberi mrekkla tal-patata (notifikata bid-dokument C(2015) 3023)

12.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 119/25
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/749
   tas-7 ta' Mejju 2015
   li tħassar id-Deċiżjoni tal-Kummissjoni 2007/410/KE dwar miżuri kontra d-dħul u t-tixrid fi ħdan il-Komunità tal-Vajrojd tat-tuberi mrekkla tal-patata
   
      
         (notifikata bid-dokument C(2015) 3023)
      
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità (1), u b'mod partikolari r-raba' sentenza tal-Artikolu 16(3) tagħha,
   Billi:
   
               (1)
            
            
               Minkejja l-miżuri stabbiliti fid-Deċiżjoni tal-Kummissjoni 2007/410/KE (2), il-Vajrojd tat-tuberi mrekkla tal-patata issa huwa mifrux madwar l-Unjoni fuq il-pjanti li huma koperti minn dik id-Deċiżjoni, minn hawn 'il quddiem il-“pjanti speċifikati”, kif jidher mill-istħarriġ uffiċjali mwettaq mill-Istati Membri skont l-istess Deċiżjoni.
            
         
               (2)
            
            
               Madankollu, mill-applikazzjoni tad-Deċiżjoni 2007/410/KE, ma ġewx osservati sintomi tal-preżenza tal-Vajrojd tat-tuberi mrekkla tal-patata fuq il-pjanti speċifikati u, skont opinjoni tal-Awtorità Ewropea dwar is-Sigurtà fl-Ikel (3), l-impatt tal-pospovajrojds fuq dawk il-pjanti huwa mistenni li jkun minimu. Barra minn hekk, il-preżenza ta' dak l-organiżmu fuq il-pjanti speċifikati ma wassalx għat-tifrix tiegħu madwar l-Unjoni għal pjanti oħrajn minbarra l-pjanti speċifikati.
            
         
               (3)
            
            
               Għalhekk qed jiġi konkluż li l-miżuri stabbiliti fid-Deċiżjoni 2007/410/KE mhumiex adegwati biex ikun evitat it-tifrix tal-Vajrojd tat-tuberi mrekkla tal-patata madwar l-Unjoni fuq il-pjanti speċifikati u li ma hemmx riskju fitosanitarju li jiġġustifika tali miżuri.
            
         
               (4)
            
            
               Għalhekk id-Deċiżjoni 2007/410/KE għandha titħassar.
            
         
               (5)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2007/410/KE titħassar.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, is-7 ta' Mejju 2015.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.
   
      (2)  Id-Deċiżjoni tal-Kummissjoni 2007/410/KE tat-12 ta' Ġunju 2007 dwar miżuri kontra d-dħul u t-tixrid fi ħdan il-Komunità tal-Vajrojd tat-tuberi mrekkla tal-patata (ĠU L 155, 15.6.2007, p. 71).
   
      (3)  EFSA Scientific Opinion on the assessment of the risk of solanaceous pospiviroids for the EU territory and the identification and evaluation of risk management options 1 EFSA Journal 2011;9(8):2330.